钦定古今图书集成/明伦汇编/闺媛典/第184卷 > 蔡嵋妻谢氏〈左氏附〉
## 钦定古今图书集成/明伦汇编/闺媛典/第184卷 > 蔡嵋妻谢氏〈左氏附〉

按《汝宁府志》：“谢氏，贡士蔡屏周媳。年十六，归周。第三
子。诸生嵋生一女，甫二龄。嵋亡，谢年二十二，绝粒，誓
与俱死。姑泣劝曰：‘汝死，女安归乎’？谢哽噎，强起，抚女。
长适戴，生二子，戴亦死，女携子归，与母同守节。屋火，
谢覆柩，哀号，愿与俱焚，风反火灭。嵋弟嶷妻左氏，年
十六，归嶷，嶷周第四子也。生一子，周岁嶷亡。左年十”
九，抱遗孤誓夫柩前，矢志与姒同守。姑病，并吁天愿
以身代。病寻愈，教子淑尼为诸生。